proxectonos/corpus_dominio_legal_administrativo_tmp huggingface dataset:
13/04/2022 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro trimestre do ano 2022 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O presidente do Consorcio “As Mariñas”, mediante resolución de data 05/04/2022, aprobou inicialmente o padrón fiscal da taxa pola recollida de residuos sólidos urbanos correspondente ó primeiro trimestre do ano 2022, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004 do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 7 de abril de 2022. O presidente José Antonio Santiso Miramontes
13/04/2022 | Administración LocalMunicipal
Ponteceso
Secretaría
Convocatoria para a elección de xuíz de paz substituto do Concello de Ponteceso

A presente convocatoria ten por finalidade a elección de Xuíz de Paz substituto do Concello de Ponteceso polo Pleno do Concello entre as persoas que reunindo os requisitos legais o soliciten. Prazo: Se fixa un prazo de presentación de solicitudes de 15 días hábiles a contar dende o seguinte da publicación da presente convocatoria no Boletín Oficial da Provincia de Coruña. Condicións legais: Poderá ser nomeado Xuíz de Paz substituto quen, aínda non sendo licenciado en dereito, reúna os requisitos establecidos na Lei Orgánica do Poder Xudicial para o ingreso na carreira xudicial, agás os derivados de xubilación por idade e non se atopen incursos en ningunha das causas de incapacidade ou de incompatibilidades previstas para o desempeño das funcións xudiciais, a excepción do exercicio de actividades profesionais ou mercantís que non impliquen asesoramento xurídico de ningún tipo e que, pola súa natureza, non sexan susceptibles de impedir ou menoscabar a súa imparcialidade ou independencia nin poidan interferir no estricto cumprimento dos deberes xudiciais. Os candidatos deberán reunir os seguintes requisitos: a.- Ser español b.- Ser maior de idade c.- Non estar incapacitado, segundo o establecido no artigo 33 da Lei Orgánica do Poder Xudicial. d.- Non incorrer nas incompatibilidades e prohibicións establecidas nos artigos 389 e seguintes da dita LOPX, no que sexa de aplicación aos Xuíces de Paz. Duración: O Xuíz de Paz substituto será nomeado por un período de catro anos. Documentación: Os candidatos que desexen participar deberán presentar unha solicitude no rexistro municipal, subscrita polo interesado, no que se axuntará os documentos seguintes: a.-Certificado de nacemento ou fotocopia cotexada do DNI. b.- Certificación expedida polo Rexistro Central de Penados e Rebeldes, e declaración complementaria á que fai referencia o artigo 2 da Lei 68/1980, sobre expedición de certificacións e informes sobre conduta cidadá. c.- Xustificación dos méritos que alegue o solicitante. d.- Declaración xurada de non incorrer nas incompatibilidades e prohibicións establecidas nos artigos 389 e seguintes da LOPX no que sexa de aplicación aos xuíces de paz. Ponteceso, 7 de abril de 2022 O alcalde Xose Lois García Carballido
13/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.84390. Concesión de auga. Concello de Neda

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Denis Nicolas Perez Hickman Hrab, con DNI XXXXXXXXX, solicita de Augas de Galicia a novación da concesión outorgada con data 10 de maio de 2005 (expediente DH. A15.19045) cun caudal de 631 m 3 /ano, procedente dun manancial situado na parcela 15036A006003000000YP, no lugar de Marraxón, parroquia de Sillobre (Santa Mariña), no T. M. de Fene, con destino a uso doméstico na parcela 15056A029000980000HK, no lugar de Maciñeira, parroquia de Santa María de Neda (Santa María), no t. m. de Neda. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.84390 As características do aproveitamento son: SOLICITANTE: Denis Nicolas Perez Hickman Hrab CAUDAL: 0,02 litros/segundo DESTINO: Uso doméstico ORIXE: Manancial situado na parcela 15036A006003000000YP LUGAR: Marraxón PARROQUIA: Sillobre (Santa Mariña) CONCELLO: Fene Descrición: As augas cáptanse por medio dunha arqueta de formigón de dimensións 2,00 x 0,80 x 0,20 metros, na zona de policía dun regato idcurso (981510000418), afluente do río Belelle, (código 089), da que sae unha condución en tubo ¢110 mm ata un depósito n.º 1 de 500 litros de capacidade, do que sae outra condución en tubo PE ¢32 mm que conecta con outro depósito n.º 2, en fibra de vidro e 500 litros de capacidade desde o que se conducen as augas ata a vivenda do peticionario situada na parcela 15056A029000980000HK. Elementos singulares do aproveitamento: 1. Manancial – Parcela 15056A029000980000HK – Coordenadas UTM ETRS89, x = 570.336, y = 4.815.308 2. Depósito n.º 1 – Parcela 15056A029000980000HK – Coordenadas UTM ETRS89, x = 570.343, y = 4.815.308 3. Cruzamento do regato con identificación 981510000418 baixo o firme do camiño sen obstruír a obra de drenaxe de paso. – Coordenadas UTM ETRS89, x = 570.383, y = 4.815.321 4. Depósito n.º 2 – Parcela 15056A019000120000HX – Coordenadas UTM ETRS89, x = 570.021, y = 4.816.297 5. Cruzamento do río Belelle, código 089, cun tubo disposto no interior doutro máis resistente suxeito ao leito do río – Coordenadas UTM ETRS89, x = 570.340, y = 4.816.577 6. A condución discorre na súa maior parte por viarios públicos. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Fene e Neda ou nas oficinas deste Servizo, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 6 de abril de 2022. O xefe do Servizo Territorial Néstor Rodríguez Arias
08/11/2022 | Administración LocalMunicipal
Ribeira
Anuncio de nomeamento de funcionario interino para o posto de arquitecto en substitución do seu titular

Por Decreto da Alcaldía asinado na data 27/10/2022, resolveuse nomear a D. Ricardo Adolfo Carlos Edison Ronzano Estol, con DNI número ***6836**, funcionario interino do Concello de Ribeira, por substitución transitoria do titular da praza, dun posto de traballo de arquitecto, da Escala de Administración Especial, Subescala Técnica, Grupo A, Subgrupo A1, adscrito ó departamento de urbanismo, unidade técnica, sección de planeamento e xestión, código RPT 03.01.01.01. Todo elo de conformidade co previsto no artigo 10.1b) do TREBEP. O que se fai público para xeral coñecemento e aos efectos oportunos. En Ribeira, a 03 de novembro de 2022. A alcaldesa en funcións, Wilson Geovanny Campaz Pava (Decreto de substitución de 28/10/2022).
08/11/2022 | Administración LocalMunicipal
Teo
Prórroga do convenio de colaboración para a xestión compartida-agrupación de concellos do Servizo de Atención Temperá no marco da Rede Galega

De conformidade co artigo 11.3 b) da Lei 40/2015, do 1 de outubro, de Réxime Xurídico do Sector Público, faise público que o Pleno do Concello de Teo, na sesión ordinaria do 28 de setembro de 2022, e o Pleno do Concello de Ames, na sesión ordinaria do 29 de setembro de 2022, acordaron prorrogar por un ano o CONVENIO DE COLABORACIÓN PARA A XESTIÓN COMPARTIDA-AGRUPACIÓN DE CONCELLOS DO SERVIZO DE ATENCIÓN TEMPERÁ NO MARCO DA REDE GALEGA (Decreto 183/2013, do 5 de decembro, polo que se reda a Rede galega de atención temperá), dende o 1 de novembro de 2022 ata o 31 de outubro de 2023. De acordo co exposto, con data de 27 de outubro de 2022 formalizouse en documento administrativo a prorroga do citado Convenio. O contido do texto íntegro da prórroga citada está publicado no portal de transparencia do Concello de Teo (teo. gal/transparencia) (Información económica, orzamentaria e estatística. Convenios). O que se fai público para xeral coñecemento. Teo, 3 de novembro de 2022. O alcalde, Rafael C. Sisto Edreira
08/11/2022 | Administración LocalMunicipal
Ordes
Aprobación definitiva de expediente de modificación de créditos 2P SC/2022. Publicación resumo por capítulos

O Pleno corporativo municipal, en sesión ordinaria de data 29 de setembro de 2022, aprobou inicialmente o expediente de modificación de créditos: suplemento de crédito n.º 2P SC/2022. O citado expediente permaneceu exposto ao público durante quince días hábiles nas dependencias da secretaría municipal, tras a publicación levada a cabo no BOP número 191, do 6 de outubro de 2022. Durante o período de exposición pública non se rexistraron reclamacións contra o acordo de aprobación inicial do citado expediente, en consecuencia, e de conformidade co establecido nos artigos 169.3 e 177.2 do Real decreto lexislativo 2/2004, do 5 de marzo, faise pública a aprobación definitiva do expediente de modificación de créditos: suplemento de crédito n.º 2P SC/2022 e procédese á publicación do seu resume por capítulos, que se detalla a continuación: O que se publica para os efectos previstos na normativa citada, facendo constar que contra a aprobación definitiva poderá interpoñerse directamente recurso contencioso-administrativo, segundo establece o artigo 171 do Real decreto lexislativo 2/2004, do 5 de marzo, ante a sala correspondente do Tribunal Superior de Xustiza de Galicia, no prazo de dous meses, contados a partires da data de aprobación definitiva, ben se produza a dita aprobación de forma expresa ou tácita. Ordes, 2 de novembro de 2022 O Alcalde-presidente José Luís Martínez sanjurjo
08/11/2022 | Administración LocalMunicipal
Oroso
Aprobación definitiva da modificación de crédito 07/2022 na modalidade de suplemento de crédito financiado mediante baixas por anulación de outras partidas

O Pleno da Corporación, en sesión ordinaria de data 29 de setembro de 2022, aprobou inicialmente o expediente de modificación de créditos n.º 07/2022 baixo a modalidade de suplemento de crédito financiado mediante baixas por anulación doutras partidas que se estiman reducibles sen perturbación do respectivo servizo por importe de 223.529,43 € co seguinte detalle: Segundo o previsto nos artigos 169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do anuncio no Boletín Oficial da Provincia (BOP número 194 de data 13 de outubro de 2022). De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. En virtude do disposto no artigo 171 do RDL 2/2004, polo que se aproba o Texto Refundido da Lei Reguladora das Facendas Locais, contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia a contar dende o día seguinte da publicación do presente anuncio (en aplicación do disposto nos artigos 25 a 42 da Lei 29/1998, do 13 de xullo, reguladora da dita xurisdición). Oroso, 7 de novembro de 2022. O Alcalde-Presidente. Asdo. Luis Rey Villaverde.
08/11/2022 | Administración LocalMunicipal
Cerdido
Resumo presuposto, suplemento de crédito 02.2022

O Pleno do Concello en sesión ordinaria do 31 de agosto de 2022 aprobou inicialmente o expediente de modificación de créditos mediante suplemento de créditos financiado con Remanente Líquido de Tesourería para gastos xerais, expediente 2022/T002/000020. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: Cerdido, 25 de outubro de 2022 O Alcalde, Benigno Galego Castro
08/11/2022 | Administración LocalMunicipal
Noia
Administración Financeira. Intervención
Padrón taxa prestación servizos piscina municipal do mes novembro 2022

Elaborado e aprobado mediante a resolución da concelleira delegada da área de economía e facenda número 2022-2796 o padrón comprensivo das cotas e suxeitos pasivos da taxa pola prestación de servizos na Piscina municipal, correspondente ao mes de novembro de 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. O prazo de cobro en período voluntario será de dous meses. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 3 de novembro de 2022 O alcalde José Santiago Freire Abeijón
08/11/2022 | Administración LocalMunicipal
Cabana de Bergantiños
Modificación de crédito nº 25 mediante suplemento de crédito

Rematado o prazo de exposición ao público do acordo plenario de modificación nº25/2022 do orzamento da Corporación para o ano 2022, mediante suplemento de crédito sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo e 38.2 en relación 20.1 do Real decreto 500/90, do 20 de Abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 3 de novembro de 2022 O Alcalde Asdo. José Muíño Domínguez
08/11/2022 | Administración LocalMunicipal
Carballo
Proxecto construtivo de demolición de edificación, remodelación de ponte e creación dunha canle de augas altas na rúa Sol. Concello de Carballo - expte. augas OH.415.1210

A Xunta de Goberno Local, en sesión ordinaria que tivo lugar o 24 de outubro de 2022, acordou mostrar a súa conformidade co proxecto de obra, aprobado en data 26/09/2022 pola entidade pública empresarial (E. P. E.) Augas de Galicia, denominado “Demolición de edificación, remodelación de ponte e creación dunha canle de augas altas na rúa Sol. Carballo (A Coruña). OH.415.1210”, cun orzamento de 1.594.905,39 € (IVE incluído), e o compromiso do Concello de Carballo para recibir as obras, asumir a súa posta en servizo, explotación e mantemento e conservación, en cumprimento do convenio de colaboración, asinado o 15/01/2021, entre a E. P. E. Augas de Galicia e o Concello de Carballo para reducir o risco de inundación na ARPSI do río Anllóns ES014-CO 10-01-04. No mesmo acto, acórdase someter o dito proxecto á información pública polo prazo de 20 días hábiles no taboleiro de anuncios deste concello e no Boletín Oficial da Provincia da Coruña, aos efectos de que os posibles afectados formulen as alegacións que estimen oportunas. En consecuencia, o proxecto aprobado por Augas de Galicia en data 26/09/2022 denominado “Demolición de edificación, remodelación de ponte e creación dunha canle de augas altas na rúa Sol. Carballo (A Coruña). OH.415.1210” poderá consultarse na Oficina Técnica municipal en horario de 10.00 h ás 13.00 h. durante o prazo establecido. Carballo, 3 de novembro de 2022 A Segunda Tenente de Alcalde (P. D.: Decreto nº 3049 de data 11/10/2022) Zahida Espadafor Berben
08/11/2022 | Administración LocalMunicipal
Cabanas
Baixa obrigas pendentes de pago

Por Resolución da Alcaldía 1512/2022, de data 2 de novembro de 2022, aprobouse inicialmente o expediente de baixa do obrigas pendentes de pago de exercicios pechados, así como someter a exposición pública dito expediente por un período de quince (15) días, a efecto de presentación de reclamación e/ou alegacións oportunas, en cumprimento do disposto nos artigos 82 e 83 da Le 39/2015, de 1 de outubro, do Procedemento Administrativo Común das Administracións Públicas, con fin de que aquelas persoas que se poidan ter por interesadas no devandito expediente podan comparecer en formular cantas alegacións teñan por conveniente en defensa dos seus dereitos. O presente anuncio producirá os efectos dunha notificación no Boletín, nos termos do artigo 45 da Lei 39/2015, de 1 de outubro, do Procedemento Administrativo Común das Administracións Públicas. Relación de obrigas recoñecidas pendentes de apago e dos titulares das mesmas que son obxecto do expediente de baixa por prescrición, erros contables ou outras causas e que poden verse afectados: Cabanas, 3 de novembro de 2022 O Alcalde, Carlos Ladra Brage
08/11/2022 | Administración LocalMunicipal
Ferrol
Intervención
Aprobación inicial de modificación do anexo de subvencións nominativas para o exercicio económico 2022

O Pleno da Corporación, na sesión celebrada o día 27/10/2022, aprobou inicialmente unha modificación do anexo de subvencións nominativas para o exercicio económico 2022, co obxecto de incluir unha nova axuda a favor da Confraría de Pescadores e Mariscadores de Ferrol (G15035116) a instancias da área de Emprego. Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 2 de novembro de 2022 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
08/11/2022 | Administración LocalMunicipal
Cerdido
Modificación presupuestaria: Modificación das bases de execución. Subvencións nominativas 2022

O pleno do Concello de Cerdido reunido o dia 31 de outubro de 2022, aprobou a incorporación ás bases de execución do presuposto municipal prorrogado do ano 2022, as subvencións nominativas do ano 2022. Polo que o abeiro do disposto no artigo 21 do Decreto 500/1990 asi como o disposto na circular 1/2019 do IGAE procede expoñer ao público polo prazo de 15 días hábiles, a efectos de reclamacións, de acordo co preceptuado no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. no suposto de non presentarse reclamacións contra o mesmo considerarase definitivamente aprobada. Cerdido, 2 de novembro de 2022 O Alcalde Benigno Galego Castro
08/11/2022 | Administración LocalMunicipal
Cerceda
Aprobación do padrón fiscal polo uso dun espazo no viveiro industrial de empresas do Concello de Cerceda, correspondente ó mes de outubro de 2022

Por decreto da alcaldía 995/2022, do 2 de novembro de 2022, aprobouse o Padrón fiscal do uso dun espazo no Viveiro industrial de empresas por importe de 1.342,38 €, correspondente ao mes de outubro de 2022. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 3 de novembro de 2022. O alcalde, Juan Manuel Rodríguez García (documento asinado electronicamente)
08/11/2022 | Administración LocalMunicipal
Carballo
Proxecto construtivo de remodelación da ponte sita na rúa Fomento, remodelación da canle e motas de contención augas abaixo da ponte. Carballo (A Coruña). Lote 3. OH.415.1215

A Xunta de Goberno Local, en sesión ordinaria que tivo lugar o 10 de outubro de 2022, acordou mostrar a súa conformidade co proxecto de obra, aprobado en data 26/09/2022 pola entidade pública empresarial (E. P. E.) Augas de Galicia, denominado “Remodelación da ponte sita na rúa Fomento, remodelación da canle e motas de contención augas abaixo da Ponte. Carballo (A Coruña). Lote 3. OH.415.1215”, cun orzamento de 1.949.461,88 € (IVE incluído), e o compromiso do Concello de Carballo para recibir as obras, asumir a súa posta en servizo, explotación e mantemento e conservación, en cumprimento do convenio de colaboración, asinado o 15/01/2021, entre a E. P. E. Augas de Galicia e o Concello de Carballo para reducir o risco de inundación na ARPSI do río Anllóns ES014-CO 10-01-04. No mesmo acto, acórdase someter o dito proxecto á información pública polo prazo de 20 días hábiles no taboleiro de anuncios deste concello e no Boletín Oficial da Provincia da Coruña, aos efectos de que os posibles afectados formulen as alegacións que estimen oportunas. En consecuencia, o proxecto aprobado por Augas de Galicia en data 26/09/2022 denominado “Remodelación da ponte sita na rúa Fomento, remodelación da canle e motas de contención augas abaixo da Ponte. Carballo (A Coruña). Lote 3. OH.415.1215” poderá consultarse na Oficina Técnica municipal en horario de 10.00 h ás 13.00 h. durante o prazo establecido. Carballo, 3 de novembro de 2022 O alcalde - Evencio Ferrero Rodríguez
08/11/2022 | Administración LocalMunicipal
Ferrol
Intervención
Aprobación inicial do expediente de modificación de crédito n.º 113/2022, subexpte n.º 05/2022 de crédito extraordinario

Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 2 de novembro de 2022 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
08/11/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.23676 Concesión dun caudal de auga á Comunidade de Usuarios Augas do Lugar de Vilar de Calo e Cabovila “Vilarauga”, no Concello de Teo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 29 de setembro de 2022 e como resultado do expediente incoado para o efecto, outorgouse á Comunidade de Usuarios de Augas do Lugar de Vilar de Calo e Cabovila “Vilarauga”, unha concesión de 16.115 m3 anuais de auga que procede de catro pozos situados no lugar de Vilar de Calo, na parroquia de Calo (San Xoán), no Concello de Teo (A Coruña), con destino a uso doméstico. Número Expte.: DH. A15.23676 Santiago de Compostela, 2 de novembro de 2022 O xefe do Servizo de Tramitación Técnico-Administrativa do Dominio Público Hidráulico Lourdes Maribel Borowska Chouach
08/11/2022 | Administración LocalMunicipal
Arteixo
Servizos Económicos
Modificación das bases de execución orzamento 2022

O Pleno deste Concello, en sesión ordinaria celebrada en data 27 de outubro de 2022, aprobóu a modificación da base de execución 35 do orzamento vixente. En cumprimento do disposto no artigo 169 do Texto Refundido da Lei Reguladora das Facendas Locais, expónse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. Arteixo, 3 de novembro de 2022 Asinado dixitalmente.- Carlos Calvelo Martínez Alcalde-Presidente
08/11/2022 | Administración LocalMunicipal
Carballo
Documento mellora hidráulica do río Anllóns ao seu paso polo enlace AG-55 e AC-552 na rúa da Cepeira - Sísamo Carballo. REV-03 clave OH.415.1212. PC

A Xunta de Goberno Local, en sesión ordinaria que tivo lugar o 24 de outubro de 2022, acordou mostrar a súa conformidade co proxecto de obra, aprobado en data 26/09/2022 pola entidade pública empresarial (E. P. E.) Augas de Galicia, denominado “Mellora hidráulica do río Anllóns ao seu paso polo enlace AG-55 e AC-552 na rúa Cepeira (Sïsamo). Carballo. OH.415.1212”, cun orzamento de 1.241.219,80 € (IVE incluído), e o compromiso do Concello de Carballo para recibir as obras, asumir a súa posta en servizo, explotación e mantemento e conservación, en cumprimento do convenio de colaboración, asinado o 15/01/2021, entre a E. P. E. Augas de Galicia e o Concello de Carballo para reducir o risco de inundación na ARPSI do río Anllóns ES014-CO 10-01-04. No mesmo acto, acórdase someter o dito proxecto á información pública polo prazo de 20 días hábiles no taboleiro de anuncios deste concello e no Boletín Oficial da Provincia da Coruña, aos efectos de que os posibles afectados formulen as alegacións que estimen oportunas. En consecuencia, o proxecto aprobado por Augas de Galicia en data 26/09/2022 denominado “Mellora hidráulica do río Anllóns ao seu paso polo enlace AG-55 e AC-552 na rúa Cepeira (Sïsamo). Carballo. OH.415.1212” poderá consultarse na Oficina Técnica municipal en horario de 10.00 h ás 13.00 h. durante o prazo establecido. Carballo, 3 de novembro de 2022 O alcalde - Evencio Ferrero Rodríguez
08/11/2022 | Administración LocalMunicipal
Narón
Secretaría
Anuncio da RPT 2023 do Concello de Narón e Padroado de Cultura

Aprobada inicialmente polo Concello Pleno de data 27 de outubro de 2022 a relación de postos de traballo do Concello de Narón e Padroado de Cultura do ano 2023, e en cumprimento do disposto no artigo 202.2 da Lei 2/2015, do 29 de abril, de Emprego Público de Galicia e as disposicións concordantes, exponse ao público na Secretaria Xeral deste Concello, dende o día seguinte ao da inserción do presente edicto no Boletín Oficial da Provincia da Coruña, por un prazo de 20 días hábiles, co fin de que durante o mesmo os interesados lexitimados poidan formular as reclamacións que consideren oportunas, que deberán dirixirse á alcaldesa-presidenta da Corporación. Narón, 2 de novembro de 2022. A alcaldesa, Marián Ferreiro Díaz
08/11/2022 | Administración LocalMunicipal
Mesía
Aprobación padróns da taxa polo abastecemento de auga municipal segundo trimestre exercicio 2022

En data 2 de novembro de 2022 o Sr. Alcalde ditou o Decreto núm 435/2022 que literalmente se transcribe: “Visto o Padrón fiscal da taxa polo servizo de abastecemento de auga, saneamento e canon de auga correspondente ao segundo trimestre do 2022, de conformidade co artigo 21.1 s) da Lei 7/1985, de 2 abril. No uso das atribucións que me outorga a lexislación do réxime local, RESOLVO: Segundo.- Aprobar o Padrón das taxas polo servizo de abastecemento de auga, saneamento e canon da auga correspondente ao segundo trimestre de 2022. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Segundo.- Establecer o período de cobramento en período voluntario, que abranguerá dende o 2 de decembro de 2022 ao 02 de xaneiro de 2023. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico - administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do Padrón. Quinto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso - Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, mércores 2 de novembro de 2022 D. Pergentino Urendez Saez de Viteri. Alcalde-Presidente do Concello de Mesía.
08/11/2022 | Administración LocalMunicipal
Porto do Son
Emprazamento aos interesados no PA 0000212/2022 -L do Xulgado Contencioso-Administrativo nº 2 da Coruña

En data de 02/11/22 emitiuse Decreto de Alcaldía nº 1201/2022 relativa ao anuncio de citación para o emprazamento de eventuais interesados no PA nº 0000212/20222 – L que ten lugar ante o Xulgado Contencioso Administrativo nº 2 de A Coruña. En atención ao exposto, a Alcaldía do Concello de Porto do Son No Xulgado do Contencioso Administrativo nº 2 da Coruña, séguese recurso contencioso-administrativo, procedemento abreviado número 0000212/2022 – L interposto por ALLIANZ COMPAÑÍA DE SEGUROS E REASEGUROS S. A. contra resolución de alcaldía nº 0806/2022 de data de 29/07/22, en expediente administrativo nº 1316/2022 pola que se acorda a reclamación por danos ocasionados á propiedade municipal con vehículos a motor. O devandito xulgado remite oficio a este Concello co fin de que se proceda ao emprazamento de todos os interesados, con base ao previsto no artigo 49 da Lei 29/1998, de 13 de xullo, reguladora da Xurisdición Contenciosa-Administrativa. O artigo 49 da Lei 29/1998, de 13 de xullo, reguladora da xurisdición contencioso-administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao previsto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente, en tal caso, este enviarase sen demora, e a xustificación das localizacións, unha vez se ultimen. Dando cumprimento á orde do Xulgado Contencioso-Administrativo nº 2 da Coruña, emprázase aos eventuais interesados, mediante a publicación deste anuncio, por se puidese afectarlles a resolución que no seu momento se dite no recurso contencioso-administrativo procedemento abreviado nº 0000212/2022 – L, interposto por ALLIANZ COMPAÑÍA DE SEGUROS E REASEGUROS S. A. contra resolución de alcaldía nº 0806/2022 de data de 29/07/22, en expediente administrativo nº 1316/2022 pola que se acorda a reclamación por danos ocasionados á propiedade municipal con vehículos a motor. PRAZO DA COMPARECENCIA: O prazo para comparecer ante o Xulgado Contencioso-Administrativo será de NOVE DÍAS contados dende o seguinte ao da publicación deste anuncio no Boletín Oficial da Provincia. LUGAR DA COMPARECENCIA: Xulgado Contencioso-Administrativo nº 2 da Coruña, con sede en R/ Capitán Juan Varela s/n 3º planta A Coruña. En Porto do Son, a 3 de novembro de 2022. O Alcalde-Presidente, José Luís Oujo Pouso.
08/11/2022 | Administración LocalMancomunidades
Mancomunidade de Concellos do Tambre
Anuncio relativo á aprobación definitiva do orzamento da Mancomunidade de Concellos do Tambre para o exercicio 2022

Aprobado definitivamente polo Pleno o orzamento da Mancomunidade de Concellos do Tambre para o exercicio 2022 ao non terse presentado reclamacións contra a aprobación inicial, publícase a nivel de capítulos. Negreira, a 2 de novembro de 2022 Manuel Ángel Leis Míguez Presidente
08/11/2022 | Administración LocalMunicipal
Oroso
Correción de erro nas bases e convocatoria proceso selección dunha praza de administrativo como funcionario de carreira incluída na Oferta de Emprego Público de 2022 e creación bolsa de emprego

ASUNTO: Aprobación bases e convocatoria proceso selección 1 praza de Administrativo como funcionario de carreira incluída na Oferta de Emprego Público de 2022 e creación bolsa de emprego. Corrección de erro. Con data de 2/11/2022 por parte desta Alcaldía ditouse resolución co seguinte contido, que se publica para xeral coñecemento: “Con data de 25/10/2022 por parte desta Alcaldía ditouse resolución nº 1389/2022 de “Aprobación de bases e convocatoria de proceso selección dunha praza de administrativo como funcionario de carreira incluída na Oferta de Emprego Público de 2022 e creación bolsa de emprego” que foi obxecto de publicación no BOP nº 206 do 31/10/2022. Detectado un erro na citada resolución e tendo en conta que conforme establece o artigo 109.2 da Lei 39/2015, de 1 de outubro, de Procedemento Administrativo Común “as Administracións Públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos.” Tendo en conta a competencia que me atribúe o artigo 21.1. s) da Lei 7/1985, de 2 de abril, Reguladora de Bases de Réxime Local pola presente RESOLVO: PRIMEIRO: Corrixir a resolución ditada por esta Alcaldía nº 1389/2022 do 25/10 de tal xeito que onde pon: “O aspirante seleccionado percibirá as retribucións básicas correspondentes ao subgrupo C2 que se determinen legalmente, e as retribucións complementarias iguais ao posto que proceda a ocupar.” Pase a por: O aspirante seleccionado percibirá as retribucións básicas correspondentes ao subgrupo C1 que se determinen legalmente, e as retribucións complementarias iguais ao posto que proceda a ocupar. SEGUNDO: Proceder a publicar a presente corrección no Boletín Oficial da Provincia para xeral coñecemento.” Oroso, 2 de novembro de 2022. O alcalde, Luís Rey Villaverde.
08/11/2022 | Administración LocalMunicipal
Outes
Aprobación inicial de expedientes de modificacións de créditos

O Pleno municipal, en sesión ordinaria do día 27 de outubro de 2022, acordou aprobar inicialmente os expedientes de modificación de crédito 707/2022, nas modalidades de crédito extraordinario num.3/2022, financiados con cargo ao remanente líquido de tesouraría para gastos xerais. Por medio do presente anuncio exponse os expedientes ao público polo prazo de quince días hábiles, contados a partir da súa publicación no Boletín Oficial da Provincia, a efectos de que os interesados poidan examinalos e presentar reclamacións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se transcorrido o mencionado prazo non se presentaran alegacións, considerarase aprobado definitivamente os referidos Acordos. Outes, 2 de novembro de 2022 O alcalde Asdo.: Manuel González López
08/11/2022 | Administración LocalMunicipal
Cerdido
Relación de recibos do mes de setembro do 2022 do prezo público do servizo de axuda no fogar

Por Resolución da alcaldía 247/2022 do 14.10.2022, aprobouse o padrón de contribuíntes e liquidación do servizo de axuda no fogar correspondente ao mes de setembro de 2022, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Cerdido, 17 de setembro de 2022 O Alcalde Benigno Galego Castro
08/11/2022 | Administración LocalMunicipal
Cambre
Avocación de competencias da segunda tenente de alcalde dona Lúa Sanguiñedo Álvarez dende o día 28 de outubro ata a súa reincorporación

Esta Alcaldía, con data 31 de outubro de 2022, ditou a resolución núm.1878/2022 que literalmente se transcribe a seguir: “RESOLUCIÓN DE ALCALDIA Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Benestar Social a prol da segunda tenente de alcalde, dona Lúa Sanguiñedo Álvarez, constando a súa aceptación do cargo con data 4 de xullo de 2019. Dona Yuping Chariguaman Lagla presentou con data do día 28 de outubro de 2022 parte médico de baixa por incapacidade temporal, polo que non poderá exercer as súas funcións como concelleira delegada de área. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica da área de Benestar Social efectuada a prol da segunda tenente de alcalde, dona Lúa Sanguiñedo Álvarez, dende o día de hoxe ata a súa reincorporación, a partir da cal continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 2 de novembro de 2022 O alcalde Óscar A. García Patiño
08/11/2022 | Administración LocalMunicipal
Fene
Secretaría
Anuncio tres postos de administrativo

Unha vez rematado o proceso de provisión por concurso, entre persoal funcionario de carreira, de tres postos de administrativo/a de administración xeral vacantes na RPT do Concello de Fene, mediante a Resolución da Alcaldía 1453/2022, do 2 de novembro, resolveuse o concurso coa adxudicación dos seguintes postos ás persoas que se relacionan deseguido: * Posto co código da RPT 02.01.00.04: Angeles Maria Tormos Savicente, con DNI núm. ***5127**. * Posto co código da RPT 02.02.00.03: Cecilia Adriana Cali Echevarria, con DNI núm. ***7058**. A toma de posesión realizarase no prazo de tres días hábiles dende o día seguinte ao de cese, que deberá efectuarse dentro dos tres días hábiles seguintes ao da publicación da resolución da convocatoria e do concurso no Diario Oficial de Galicia. Fene, asinado dixitalmente o 03.11.2022 polo alcalde, Juventino José Trigo Rey.
04/11/2022 | Administración LocalMunicipal
Cee
Aprobación definitiva transferencia de crédito número 7/2022

O Pleno do Concello de Cee en sesión ordinaria celebrada o día 30 de setembro de 2022, acordou a aprobación inicial da Transferencia de Crédito 7/2022. Expediente Nº 2022/T002/000032. O expediente someteuse ao trámite de información pública polo prazo de quince días a contar desde o día seguinte da inserción do anuncio de aprobación inicial no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo non se presentaron alegacións polo que se considera aprobado definitivamente o dito acordo e a Transferencia de Crédito Nº 7/2022, que se detalla: En Cee, o 31 de outubro de 2022 Alcaldesa do Concello de Cee. Kevin Charles Bocio Viafara.
04/11/2022 | Administración LocalMunicipal
A Pobra do Caramiñal
Anuncio exposición pública remunicipalización servizo de axuda no fogar

Unha vez tomada en consideración polo Pleno da Corporación na sesión extraordinaria celebrada o día 27 de outubro de 2022 a memoria elaborada pola Comisión de estudo para a xestión do servizo municipal de axuda no fogar, pola presente exponse a mesma ao público por un prazo de 30 días hábiles, a contar desde a publicación do presente anuncio no Boletín Oficial da Provincia da Coruña, para o seu xeral coñecemento e presentación de observacións, reclamacións e alegacións. A documentación poderá consultarse no taboleiro de edictos municipal así como no taboleiro de anuncios da sede electrónica municipal. Na Pobra do Caramiñal, a 31 de outubro de 2022. O alcalde. Asdo. José Luis Piñeiro García
04/11/2022 | Administración LocalMunicipal
Cambre
Aprobación provisional da modificación da ordenanza fiscal núm.3

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria de data 27 de outubro do 2022, adoptou, entre outros, os seguintes acordos: Primeiro: Aprobar provisionalmente a modificación do artigo 1º da ordenanza fiscal nº 3 reguladora do imposto sobre vehículos de tracción mecánica. Segundo.- A antedita modificación comezará a aplicarse a partir do día seguinte á publicación do anuncio no Boletín Oficial da Provincia da súa aprobación definitiva, e manterase vixente ata a súa modificación ou derrogación expresa. Terceiro.- Expoñer ao público no taboleiro de anuncios e na sede electrónica do Concello o citado acordo provisional, así como o texto completo da ordenanza fiscal modificada durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da ordenanza, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Cuarto.- Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto completo da ordenanza modificada. Cambre, a 31 de outubro de 2022 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta